open-index/open-wikipedia-markdown huggingface dataset:
บราวน์-วอเตอร์เนวี

[thumb|350px|เรือปืนแม่น้ำ "บราวน์-วอเตอร์เนวี" ของกองทัพเรือสหรัฐ ใช้[นาปาล์มในช่วงสงครามเวียดนาม]]

**บราวน์-วอเตอร์เนวี** () หรือ **การสงครามแม่น้ำ** () อ้างถึงความหมายที่กว้างที่สุดต่อกองกำลังเรือใด ๆ ที่สามารถปฏิบัติการทางทหารในแม่น้ำหรือสภาพแวดล้อมบริเวณฝั่ง โดยเฉพาะอย่างยิ่งที่มีตะกอนมากจากดินไหลบ่าหรือน้ำท่วม ซึ่งมีต้นกำเนิดในกองทัพเรือสหรัฐในช่วงสงครามกลางเมืองอเมริกา เมื่ออ้างถึงกองกำลังพันธมิตรลาดตระเวนแม่น้ำมิสซิสซิปปีที่เต็มไปด้วยโคลน และนับแต่นั้นมาได้ใช้อธิบายเรือปืนลำเล็กและเรือตรวจการณ์ที่ใช้กันทั่วไปในแม่น้ำ พร้อมกับ "เรือแม่" ขนาดใหญ่ที่สนับสนุนพวกเขา เรือแม่เหล่านี้รวมถึงเรือแอลซีเอ็มและเรือแอลเอสทีในยุคสงครามโลกครั้งที่สองที่ดัดแปลงแล้ว ท่ามกลางเรือลำอื่น ๆ

บราวน์-วอเตอร์เนวี แตกต่างกับบลู-วอเตอร์เนวี ที่เหมาะกับทะเล ซึ่งสามารถดำเนินการอย่างอิสระในมหาสมุทรเปิด ส่วนกรีน-วอเตอร์เนวี ซึ่งสามารถปฏิบัติการในบริเวณชะวากทะเลน้ำกร่อยและชายฝั่งบริเวณฝั่ง เป็นตัวเชื่อมระหว่างบราวน์-วอเตอร์เนวี กับบลู-วอเตอร์เนวี

## อ้างอิง

## บรรณานุกรม

* Friedman, Norman. "US SMALL COMBATANTs", 1987, 
* Steffes, James, ENC Ret. SWIFT BOAT DOWN, 2006, 
* Affield, Wendell. Muddy Jungle Rivers: A river assault boat cox'n's memory journey of his war in Vietnam. 2012, 

## แหล่งข้อมูลอื่น
* Riverine Warfare/Brown Water Navy Resources at Texas Tech
* Brown Water Enterprises: History, Hobbies & Militaria

หมวดหมู่:การสงครามแม่น้ำ
อำเภอโกตาติงกี

**อำเภอโกตาติงกี** () เป็นอำเภอในรัฐยะโฮร์ ประเทศมาเลเซีย โดยมีเมืองโกตาติงกีเป็นศูนย์กลาง

## ภูมิศาสตร์
ตัวอำเภอมีพื้นที่ 3,482 ตารางกิโลเมตร นับเป็นอำเภอที่มีพื้นที่มากที่สุดของรัฐยะโฮร์ โดยครอบคลุมพื้นที่ถึงร้อยละ 18.34 ของรัฐ

## ประชากร
ตัวอำเภอมีประชากรอยู่ประมาณ 200,000 คน โดยมีอัตราการเติบโตของประชากรใน ค.ศ. 2000 อยู่ที่ร้อยละ 1.08

## รัฐบาล
thumb|สภาอำเภอโกตาติงกี
ในพื้นที่อำเภอมีองค์กรปกครองส่วนท้องถิ่นอยู่ 2 แห่ง คือสภาอำเภอโกตาติงกีและสภาเทศบาลเปอเงอรัง ทางสภาอำเภอโกตาติงกีปกครองในบริเวณทางตะวันตกเฉียงเหนือของอำเภอ ส่วนทางสภาเทศบาลเปอเงอรังปกครองในบริเวณทางตะวันออกเฉียงใต้ของอำเภอซึ่งมีพื้นที่ 1,288.3 ตารางกิโลเมตร และบริหารโดยบรรษัทยะโฮร์

### เขตบริหาร
thumb|250px
ตัวอำเภอมี 10 ตำบล ได้แก่:
* โจโฮร์ลามา
* กัมเบา
* เมืองโกตาติงกี
* ปันไตตีมูร์
* เปอเงอรัง
* เซอดีลีเบอซาร์
* เซอดีลีเกอจิล
* ตันจุงซูรัต
* อูลูซูไงโจโฮร์
* อูลูซูไงเซอดีลีเบอซาร์

## เมือง
* บันดาร์เปอนาวาร์
* บันดาร์เติงการา
* เดอซารู
* โจโฮร์ลามา
* โกตาติงกี
* กัวลาเซอดีลี
* เปอเงอรัง
* ซูไงเรองิต
* ตันจุงซูรัต
* เตอลุกเซองัต

## ธรณีวิทยา
แม่น้ำสายหลักที่ผ่านตัวอำเภอคือแม่น้ำยะโฮร์, แม่น้ำเลอบัม, แม่น้ำซันตี, แม่น้ำเซอดีลีเบอซาร์ และแม่น้ำเซอดีลีเกอจิล

## เศรษฐกิจ
เศรษฐกิจหลักของอำเภอนี้คือการท่องเที่ยวเชิงอนุรักษ์, เกษตรกรรม, เทคโนโลยีชีวภาพ, ปิโตรเคมี และน้ำมันกับแก๊ส
ร้อยละ 60 ของที่ดินในอำเภอนี้ถูกใช้ในทางการเกษตร ในเดอซารู ทางรัฐบาลรัฐยะโฮร์คนปัจจุบันได้พัฒนาพื้นที่การท่องเที่ยว ซึ่งกินพื้นที่ 1,578 เฮกตาร์

## การขนส่ง
ตัวอำเภอมีบริการบัสที่เชื่อมจากโกตาติงกีถึงลาร์กินเซ็นตรัลในเมืองโจโฮร์บะฮ์รู และเชื่อมที่อื่น ๆ ด้วย เช่นบันดาร์เปอนาวาร์

## ดูเพิ่ม
* โกตาติงกี

## อ้างอิง

โกตาติงกี
เอเนอร์เจีย

**บริษัทร่วมทุน จรวดและอวกาศเอเนอร์เจีย ตั้งชื่อตาม ซ. ป. โคโรเลฟ** (), หรือที่รู้จักในอีกชื่อว่า **บจอ เอเนอร์เจีย** (, **RKK “Energiya”**), เป็นบริษัทผู้ผลิตส่วนประกอบของขีปนาวุธทิ้งตัว, ยานอวกาศและ สถานีอวกาศ ของรัสเซีย. บริษัทเป็นผู้พัฒนาและผู้รับเหมารายสำคัญของโครงการอวกาศรัสเซีย อีกทั้งยังเป็นผู้ถือครองส่วนแบ่งรายใหญ่ของบริษัท Sea Launch. ชื่อของบริษัทมีที่มาจากชื่อของ เซียร์เกย์ โคโรเลฟ, หัวหน้าคนแรกของสำนักงานออกแบบของบริษัท, และจากคำภาษารัสเซียที่แปลว่า พลังงาน.

## ภาพรวม
เอเนอร์เจียเป็นบริษัทที่ใหญ่ที่สุดใน อุตสาหกรรมอวกาศรัสเซีย และยังเป็นส่วนสำคัญของอุตสาหกรรม บริษัทรับผิดชอบสำหรับการดำเนินการทั้งหมดที่เกี่ยวกับการบินอวกาศของมนุษย์ และเป็นผู้นำในการพัฒนายานอวกาศ โซยูซ และ โปรเกรซ, อีกทั้งยังเป็นผู้นำในการพัฒนาสถานีอวกาศนานาชาติในส่วนของรัสเซีย ในช่วงกลางทศวรรษที่ 2000 บริษัทได้ว่าจ้างพนักงานประมาณ 22,000-30,000 คน

กิจการได้รับ 4 เครื่องอิสริยาภรณ์เลนิน เครื่องอิสริยาภรณ์แห่งการปฏิวัติเดือนตุลาคม และข้อความขอบคุณจากประธานาธิบดีแห่งสหพันธรัฐรัสเซีย นอกจากนี้ นักบินอวกาศรัสเซียอีก 14 คน ที่ถูกว่าจ้างโดยบริษัทได้รับตำแหน่ง “วีรชนแห่งสหพันธรัฐรัสเซีย”

## โครงสร้าง

บริษัทประกอบไปด้วยบริษัทย่อยและสาขาดังต่อไปนี้:
*สำนักงานออกแบบหลัก
*สาขา ไบโคนูร์
*บริษัทร่วมทุนปิด โรงงานผลิตเครื่องจักรทดลอง
*บริษัทร่วมทุนปิด วอลชสคอย DB
*บริษัทร่วมทุนปิด คอสมอส

ตั้งแต่ปี 2009, หุ้น 38% ของบริษัทเป็นของรัฐบาลรัสเซีย

## อ้างอิง

หมวดหมู่:บริษัทของรัสเซีย
หมวดหมู่:บริษัทเทคโนโลยี
เฮเลน คลาร์ก

**เฮเลน เอลิซาเบธ คลาร์ก** () เป็นนักการเมืองชาวนิวซีแลนด์ผู้ดำรงตำแหน่งนายกรัฐมนตรีคนที่ 37 ของนิวซีแลนด์ตั้งแต่ปี พ.ศ. 2542 ถึงปี พ.ศ. 2551

คลาร์กลาออกจากรัฐสภาในเดือนเมษายน พ.ศ. 2552 เพื่อเป็นหัวหน้าหญิงคนแรกของโครงการพัฒนาแห่งสหประชาชาติ (UNDP) ในปี 2559 เธอดำรงตำแหน่งเลขาธิการสหประชาชาติแต่ไม่ประสบความสำเร็จ เธอออกจากตำแหน่งผู้ดูแลระบบ UNDP เมื่อวันที่ 19 เมษายน พ.ศ. 2560 เมื่อสิ้นสุดวาระสี่ปีที่สองของเธอ และได้รับตำแหน่งต่อจากอาคิม สไตเนอร์ ในปี 2019 คลาร์กกลายเป็นผู้อุปถัมภ์มูลนิธิเฮเลน คลาร์ก

## อ้างอิง

หมวดหมู่:บุคคลที่เกิดในปี พ.ศ. 2493
หมวดหมู่:บุคคลที่ยังมีชีวิตอยู่
หมวดหมู่:นายกรัฐมนตรีนิวซีแลนด์
หมวดหมู่:นายกรัฐมนตรีสตรี
หมวดหมู่:รองนายกรัฐมนตรีสตรี
หมวดหมู่:ชาวนิวซีแลนด์เชื้อสายไอริช
หมวดหมู่:บุคคลจากแคว้นอ่าวเพลนที
ดรงค์ สิงห์โตทอง

**ดรงค์ สิงห์โตทอง** หรือ **เฮียซุ้ย** (1 กรกฎาคม พ.ศ. 2464 - 22 พฤศจิกายน พ.ศ. 2549) เป็นอดีตสมาชิกสภาผู้แทนราษฎรจังหวัดชลบุรี 4 สมัย เป็นอดีตหัวหน้าพรรคสันติชน และอดีตนายกสมาคมกลุ่มอาชีพการเกษตรชลบุรี เจ้าของฉายาว่า "เจ้าพ่อบึงกระโดน"

## ประวัติ
ดรงค์ มีบุตรชาย คือ จิรวุฒิ สิงห์โตทอง เป็นสมาชิกสภาผู้แทนราษฎรจังหวัดชลบุรี และ อดีตสมาชิกสภาผู้แทนราษฎรแบบบัญชีรายชื่อ รวม 2 สมัย

### งานการเมือง
ดรงค์ สิงห์โตทอง ร่วมก่อตั้งพรรคการเมืองขึ้นในปี พ.ศ. 2517 ชื่อ "พรรคสันติชน" โดยเขารับตำแหน่งรองหัวหน้าพรรค  ต่อมาเขาได้รับตำแหน่งหัวหน้าพรรค เพื่อนำทีมในลงสมัครรับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 ในพื้นที่จังหวัดชลบุรี สังกัดพรรคสันติชน ซึ่งเขาเป็นหัวหน้าพรรค และได้รับเลือกตั้งเป็นสมัยแรก รวมทั้งนำสมาชิกลงสมัครรับเลือกตั้งเข้าสภาผู้แทนราษฎรได้จำนวน 8 ที่นั่ง ต่อมาการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2522 และการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 ย้ายมาสังกัดพรรคกิจสังคม

และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 ลงสมัครอีกครั้งในนามพรรคก้าวหน้า นำโดยนายอุทัย พิมพ์ใจชน

### งานเกษตรกรรม
ดรงค์ สิงห์โตทอง เป็นผู้ก่อตั้งและเป็นนายกสมาคมกลุ่มอาชีพการเกษตรชลบุรี และเคยนำกลุ่มสมาชิกเกษตรกรเข้าเฝ้าทูลละอองธุลีพระบาท พระบาทสมเด็จพระบรมชนกาธิเบศร มหาภูมิพลอดุลยเดชมหาราช

ดรงค์ สิงห์โตทอง ได้บริจาคที่ดินจำนวน 5 ไร่ ให้แก่สหกรณ์โคนมบ้านบึง จำกัด เพื่อจัดตั้งศูนย์รวมน้ำนมดิบของกรมปศุสัตว์ เมื่อปี พ.ศ. 2527

### งานสร้างภาพยนตร์
ดรงค์ สิงห์โตทอง เคยเป็นผู้อำนวยการสร้างภาพยนตร์ เช่น เรื่อง สลัดดำ (2498) เข้าฉายครั้งแรกเมื่อวันที่ 2 พฤศจิกายน พ.ศ. 2498 ฉายที่ศาลาเฉลิมกรุง

และ ค่ายนรก (2501)

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเมืองชลบุรี
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดชลบุรี
หมวดหมู่:นักการเมืองพรรคสันติชน
หมวดหมู่:นักการเมืองพรรคกิจสังคม
หมวดหมู่:นักการเมืองพรรคก้าวหน้า (พ.ศ. 2526)
หมวดหมู่:พรรคเอกภาพ
หมวดหมู่:พรรคความหวังใหม่
หมวดหมู่:ผู้อำนวยการสร้างภาพยนตร์ชาวไทย
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:หัวหน้าพรรคการเมืองในประเทศไทย
หมวดหมู่:บุคคลในประวัติศาสตร์ไทย พ.ศ. 2516–2544
พระราชพงศาวลีราชวงศ์ที่หนึ่งแห่งอียิปต์

นี่คือ**[[พงศาวลี|พระราชพงศาวลี]]**ของ**[[ราชวงศ์ที่หนึ่งแห่งอียิปต์]]** ที่ปกครองอียิปต์โบราณตั้งแต่ศตวรรษที่ 32 ก่อนคริสตกาล จนถึงศตวรรษที่ 30 ก่อนคริสตกาล.

## ตาราง

หมวดหมู่:ราชวงศ์ที่หนึ่งแห่งอียิปต์
หมวดหมู่:พงศาวลีอียิปต์โบราณ
รัฐอัพเพินท์เซ็ลอินเนอร์โรเดิน

**รัฐอัพเพินท์เซ็ลอินเนอร์โรเดิน** () เป็นรัฐที่มีประชากรน้อยที่สุดของประเทศสวิตเซอร์แลนด์ และเป็นรัฐที่มีพื้นที่น้อยที่สุดอันดับ 2 ของประเทศ โดยรัฐที่มีพื้นที่น้อยที่สุดคือ รัฐบาเซิล-ชตัดท์ เป็นรัฐสุดท้ายที่ยินยอมให้ผู้หญิงเลือกตั้งได้ เมื่อปี ค.ศ. 1991

## อ้างอิง

อัพเพินท์เซ็ลอินเนอร์โรเดิน
รัฐอัพเพินท์เซ็ลเอาเซอร์โรเดิน

**รัฐอัพเพินท์เซ็ลเอาเซอร์โรเดิน** () เป็นรัฐของประเทศสวิตเซอร์แลนด์ เมืองหลวงชื่อ เฮริเซา รัฐอัพเพินท์เซ็ลเอาเซอร์โรเดินตั้งอยู่ทางทิศตะวันออกเฉียงเหนือของสวิตเซอร์แลนด์ ติดกับรัฐซังคท์กัลเลินและรัฐอัพเพินท์เซ็ลอินเนอร์โรเดิน

## อ้างอิง

อัพเพินท์เซ็ลเอาเซอร์โรเดิน
สาธารณรัฐคาบาร์ดีโน-บัลคาเรีย

**คาบาร์ดีโน-บัลคาเรีย** (; ) หรือชื่อทางการว่า **สาธารณรัฐคาบาร์ดีโน-บัลคาเรีย** (; ; คาบาร์เดีย: ; คาราไช-บัลคาร์: ) เป็นสาธารณรัฐหนึ่งของประเทศรัสเซีย ในเขตสหพันธ์คอเคซัสเหนือ จากข้อมูลสำรวจสำมะโนประชากรปี ค.ศ. 2010 มีประชากร 859,939 คน สาธารณรัฐมีพื้นที่ 12,500 ตารางกิโลเมตร มีเมืองหลวงคือ นัลชิค ยังมีภูเขาที่สูงที่สุดในยุโรป คือ ยอดเขาเอลบรุส ระดับความสูง 5,642 เมตร มีหิมะปกคลุมอยู่ตลอดทั้งปี

## อ้างอิง

คาบาร์ดีโน-บัลคาเรีย
สาธารณรัฐอุดมูร์ต

**อุดมูร์เตีย** (; ; ) หรือชื่อทางการคือ **สาธารณรัฐอุดมูร์ต**  (; ; ) เป็นหนึ่งในเขตการปกครองของประเทศรัสเซีย (สาธารณรัฐ) ในเขตสหพันธ์วอลกา มีเมืองหลวงชื่ออีเจฟสค์ มีประชากร 1,521,420 คน (ค.ศ. 2010)

## ประวัติ
เมื่อวันที่ 4 พฤศจิกายน 1920 แคว้นปกครองตนเองโวทยาก (Votyak Autonomous Oblast) ได้ถูกจัดตั้งขึ้น ณ ดินแดนอุดมูร์เตียในปัจจุบัน ต่อมาเมื่อวันที่ 1 มกราคม 1932 แคว้นปกครองตนเองโวทยากได้เปลี่ยนชื่อเป็นแคว้นปกครองตนเองอุดมูร์ตที่ซึ่งได้ถูกปรับเปลี่ยนรูปแบบการปกครองส่วนท้องถิ่นเป็นสาธารณรัฐปกครองตนเองเมื่อวันที่ 2 ธันวาคม 1934 ในช่วงสงครามโลกครั้งที่สอง โรงงานอุตสาหกรรมหลายแห่งจากยูเครนโซเวียตและชายแดนทางภาคตะวันตกของสหภาพโซเวียนได้ย้ายมาตั้งที่อุดมูร์เตียเพื่อเลี่ยงภัยสงคราม

ต่อมาเมื่อวันที่ 11 ตุลาคม 1991 สมัชชาสูงสุดของสาธารณรัฐปกครองตนเองอุดมูร์ตได้ผ่านกฎหมายที่ได้บัญญัติถึงการเปลี่ยนชื่อของสาธารณรัฐปกครองตนเองอุดมูร์ตเป็นสาธารณรัฐอุดมูร์ต ซึ่งก็คือชื่อที่ใช้ในปัจจุบัน

## ลักษณะทางภูมิศาสตร์
อุดมูร์เตียตั้งอยู่ทางทิศตะวันตกของเทือกเขายูรัลและมีพื้นที่ติดต่อกับแคว้นคีรอฟ ดินแดนเปียร์ม บัชคอร์โตสถาน และตาตาร์สถาน โดยทางทิศตะวันตกและเหนือติดกับแคว้นคีรอฟ ทิศตะวันออกติดกับแคว้นเปียร์ม และบัชคอร์โตสถานกับตาตาร์สถานทางทิศใต้ อุดมูร์เตียเป็นสาธารณรัฐในสหพันธรัฐรัสเซีย ตั้งอยู่ในรัสเซียตอนกลางระหว่างแม่น้ำ Kama และแม่น้ำสายย่อยทางขวาของมันที่มีชื่อว่า Vyatka
right|thumb|แผนที่ของสาธารณรัฐอุดมูร์ต
นครอีเจฟสค์เป็นศูนย์กลางการบริการ, อุตสาหกรรม, และวัฒนธรรมของอุดมูร์เตีย เมืองนี้ตั้งอยู่ไม่ไกลจากมอสโกทางภูมิศาสตร์ และนครนี้เป็นหนึ่งในนครที่มีระบบขนส่งมวลชนที่ดีที่สุดในรัสเซีย

### สภาพอากาศ
อุดมูร์เตียมีสภาพภูมิอากาศแบบภาคพื้นทวีปที่ซึ่งมีฤดูร้อนที่อบอุ่นและฤดูหนาวที่เย็นและมีหิมะตก มีฝนตกเฉลี่ยอยู่ที่ 400 ถึง 600 มิลลิเมตรต่อปี

## อ้างอิง

อุดมูร์เตีย
สาธารณรัฐอุดมูร์ต
พลเอกทหารปืนใหญ่

**พลเอกทหารปืนใหญ่** () เป็นยศทหารในอดีตของประเทศเยอรมนีสำหรับกองทัพบก เป็นยศที่มีความอาวุโสสูงกว่าพลโท () แต่อยู่ต่ำกว่าพลเอกอาวุโส () และจอมพล ()

ยศทหารในกองทัพบกที่มีศักดิ์เท่าเทียมกันได้แก่ พลเอกทหารราบ (), พลเอกทหารม้า (), พลเอกทหารช่าง (), พลเอกทหารภูเขา (), พลเอกทหารยานเกราะ () และพลเอกทหารสื่อสาร ()

ยศทหารในกองทัพอากาศที่มีศักดิ์เท่าเทียมกันได้แก่ พลเอกทหารอากาศ (), พลเอกทหารพลร่ม (), พลเอกทหารปืนใหญ่ต่อต้านอากาศยาน (), พลเอกทหารสื่อสารอากาศ () และพลเอกทหารนักบิน ()

## รายนามพลเอกทหารปืนใหญ่ที่มีชื่อเสียง
* ลูทวิช เบ็ค (ดำรงยศ 1935-1938)
* วัลเทอร์ ฟ็อน ไรเชอเนา (ดำรงยศ 1936-1939)
* อัลเฟรท โยเดิล (ดำรงยศ 1940-1944)
* วัลเทอร์ วาร์ลีม็อนท์
* เฮ็ลมูท ไวท์ลิง 

## ดูเพิ่ม
* การเปรียบเทียบยศทหารแวร์มัคท์
* ยศและเครื่องหมายของวัฟเฟิน-เอ็สเอ็ส

## อ้างอิง

หมวดหมู่:ยศทหาร
คัมโปบัสโซ

**คัมโปบัสโซ** () เป็นนครและเทศบาลทางตอนใต้ของประเทศอิตาลี เป็นเมืองหลักของแคว้นโมลีเซและจังหวัดคัมโปบัสโซ เมืองตั้งอยู่ลุ่มแม่น้ำบีแฟร์โน อยู่ท่ามกลางเทือกเขาซันนีโอและเทือกเขามาเตเซ

คัมโปบัสโซมีชื่อเสียงจากงานฝีมือด้านใบมีด (อย่างกรรไกรและมีด) ที่มีการบันทึกมาตั้งแต่ศตวรรษที่ 14 เมืองยังมีชื่อเสียงทางด้านปลูกลูกแพร์และสการ์มอร์ซา (ชีส) เมืองมีมหาวิทยาลัยโมลีเซ

หมวดหมู่:เมืองในประเทศอิตาลี
วิธีโลกี

[thumb|[กิแกโรอธิบายวิธีโลกีในเอกสารบทสนทนาของตน ชื่อว่า *[[เดโอราโตเร]]* ("ว่าด้วยนักพูด") ]]
**วิธีโลกี** (โลกี มาจาก *loci* ในภาษาละติน แปลว่า "สถานที่ต่าง ๆ") หรือ **การเดินทางผ่านความจำ** หรือ **ปราสาทแห่งความจำ** เป็นกลวิธีช่วยจำแบบหนึ่งที่เพิ่มความจำโดยอาศัยการสร้างมโนภาพของสิ่งแวดล้อมเชิงพื้นที่ที่คุ้นเคยในการเพิ่มขีดความสามารถในการระลึกข้อมูล วิธีนี้มีการใช้ในศาสตรนิพนธ์เชิงวาทศิลป์กรีกและโรมันโบราณ (ใน *[[เรโตริกาอัดเฮเรนนิอุม]]* ของผู้เขียนนิรนาม *[[เดโอราโตเร]]* ของกิแกโร และ *[[อินสติตูตีโอโอราโตเรีย]]* ของกวินตีเลียน) ผู้ชนะเลิศการแข่งขันความจำหลายคนได้อ้างใช้วิธีโลกีเพื่อระลึกหน้าตาคน ตัวเลข และรายการศัพท์

คำว่า "วิธีโลกี" สามารถพบได้ในงานวิจัยชำนัญพิเศษทางด้านจิตวิทยา ประสาทชีววิทยา และความจำ แต่คำนี้ก็มีการใช้ทั่วไปอย่างน้อยเริ่มตั้งแต่ช่วงครึ่งแรกของศตวรรษที่ 19 ในผลงานทางด้านวาทศิลป์ ตรรกศาสตร์ และปรัชญา จอห์น โอคีฟกับลินน์ เนเดิลเขียนว่า'วิธีโลกี' เป็นกลวิธีที่อาศัยจินตนาการที่รู้จักโดยชาวกรีกและโรมันโบราณ เยตส์ (ค.ศ. 1966) อธิบายวิธีนี้ในหนังสือของตนชื่อ *[[ศิลปะแห่งความจำ]]* ส่วนลูเรีย (ค.ศ. 1969) ก็ได้อธิบายวิธีนี้เช่นกัน ผู้ใช้กลวิธีนี้จะจำแผนผังของตึกหรือสิ่งปลูกสร้างแห่งใดแห่งหนึ่ง หรือร้านค้าตามท้องถนนต่าง ๆ หรือสถานที่ใดก็ได้ที่มีโลกัส (สถานที่) ที่ต่างกันหลายที่ เมื่อต้องการระลึกสิ่งของกลุ่มหนึ่ง ผู้ใช้กลวิธีนี้จะ 'เดิน' ผ่านโลกัสเหล่านี้ในจินตนาการของตนเองและนำสิ่งของทีละชิ้นไปไว้ในแต่ละโลกัสเหล่านั้นในใจ โดยต้องสร้างมโนภาพเพื่อเชื่อมโยงสิ่งของชิ้นหนึ่งกับลักษณะเด่นใดก็ได้ของโลกัสแห่งนั้น หลังจากนั้น การระลึกสิ่งของชิ้นนั้นต้องอาศัย 'การเดิน' ผ่านโลกัสต่าง ๆ เพื่อให้โลกัสใดโลกัสหนึ่งช่วยปลุกฤทธิ์มโนภาพสิ่งของที่ต้องระลึก ประสิทธิพลังของกลวิธีนี้ มีหลักฐานสนับสนุนอย่างหนักแน่น (รอสส์และลอว์เรนส์ ค.ศ. 1968, โคอวิตส์ ค.ศ. 1969, 1971, บริกก์ส ฮอว์คินส์ และโครวิตส์ ค.ศ. 1970, ลี ค.ศ. 1975) และข้อบกพร่องอันน้อยนิดในการใช้วิธีนี้ก็มีหลักฐานสนับสนุนเป็นอย่างดีเช่นกัน

## วิธี
*[[เรโตริกาอัดเฮเรนนิอุม]]* (วาทศิลป์สำหรับเฮเรนเนียส) และเอกสารโบราณอื่นโดยมากแนะนำให้ใช้วิธีโลกีกับการเข้ารหัสอย่างละเอียดต่าง ๆ เช่นการเพิ่มรูปภาพ เสียง และรายละเอียดอื่นในการมโนภาพของสิ่งของต่าง ๆ เพื่อเพิ่มพลังให้แก่สามารถในการจำ อย่างไรก็ตาม อีกมุมมองหนึ่งคือ ความจำเชิงพื้นที่มีพลังสูงอยู่แล้ว ดังนั้นการนำสิ่งของต่าง ๆ ไปไว้สถานที่ต่าง ๆ ในใจ ไม่ว่าเป็นสถานที่จริงหรือในจินตนาการ โดยไม่ต้องเพิ่มรายละเอียดให้กับสิ่งของเหล่านั้น ก็อาจมีประสิทธิผลได้

วิธีโลกีรูปแบบอื่นอาจอาศัยการใช้สถานที่ในจินตนาการอย่างเดียว เช่น บ้าน วัง ถนน และเมือง นักวิชาการหลายคนเชื่อว่า การใช้สถานที่ในจินตนาการเหล่านี้ อาจมีความยุ่งยากในตอกแรก แต่กระบวนการหลังจากนั้นก็จะเหมือนวิธีโลกีแบบดั้งเดิม โดยประโยชน์ของการสร้างเมืองในจิตนาการนี้ คืออาจใช้เมืองแต่ละเมืองเป็นตัวแทนของหัวข้อใดหัวข้อหนึ่งที่อยากจำหรือศึกษา และการกระทำเช่นนี้ อาจเป็นการจัดข้อมูลแบบมีประสิทธิภาพและอาจเป็นการทบทวนข้อมูลอย่างเป็นปกติที่ง่ายขึ้น ซึ่งทั้งสองอาจเป็นสิ่งจำเป็นในการเก็บข้อมูลไว้ในความทรงจำระยะยาว

## อ้างอิง

หมวดหมู่:วาทศาสตร์
เครื่องราชอิสริยาภรณ์ทริสเติล

**เครื่องราชอิสริยาภรณ์อันเป็นโบราณมงคลและมีเกียรติยศยิ่งทริสเติล** () เป็นเครื่องอิสริยาภรณ์อัศวินสกอตแลนด์ สถาปนาขึ้นในปี ค.ศ. 1687 โดยพระเจ้าเจมส์ที่ 7 แห่งสกอตแลนด์ (เจมส์ที่ 2 แห่งอังกฤษและไอร์แลนด์) เครื่องราชอิสริยาภรณ์นี้มีอยู่ทั้งหมด 16 สำรับสำหรับอัศวินและเลดี้ และมีสำรับสำหรับอัศวินพิเศษซึ่งสงวนไว้สำหรับสมาชิกราชวงศ์และพระประมุขต่างชาติ) 

องค์ประธานแห่งเครื่องราชอิสริยาภรณ์คือพระเจ้าแผ่นดินสกอตแลนด์และพระเจ้าแผ่นดินบริเตนใหญ่ในเวลาต่อมา องค์ประธานทรงพระราชทานเครื่องราชอิสริยาภรณ์นี้ได้ตามพระราชอัธยาศัยโดยปราศจากคำแนะนำจากรัฐบาล ตราหลักของเครื่องราชอิสริยาภรณ์คือดอกทริสเติล ซึ่งเป็นดอกประจำชาติสกอตแลนด์ เครื่องราชย์อิสริยาภรณ์นี้มีภาษิตละตินว่า *Nemo me impune lacessit* (*“ไม่มีใครยั่วยุข้าแล้วได้เว้นโทษ”*) ซึ่งเป็นภาษิตเดียวกับที่ปรากฎอยู่บนตราแผ่นดินสหราชอาณาจักรสำหรับใช้ในสกอตแลนด์ และเป็นภาษิตประจะหน่วยกรมทหารราบหลวงแห่งสกอตแลนด์, องค์รักษ์สกอต และผู้เฝ้ายามดำแห่งแคนาดา

สหราชอาณาจักรมีเครื่องอิสริยาภรณ์อัศวินอยู่สามเครื่อง แต่เครื่องสำหรับแต่ละประเทศในสหราชอาณาจักร (อังกฤษ, สกอตแลนด์, ไอร์แลนด์) เครื่องราชอิสริยาภรณ์ทริสเติลเป็นเครื่องราชอิสริยาภรณ์ที่มีเกียรติสูงสุดของสกอตแลนด์ และมีเกียรติเป็นลำดับสองในสหราชอาณาจักร เป็นรองเพียงเครื่องราชอิสริยาภรณ์การ์เตอร์ ซึ่งเป็นเครื่องอิสริยาภรณ์อัศวินที่มีความเก่าแก่ที่สุดในสหราชอาณาจักร

## อ้างอิง

ทริส
หมวดหมู่:รางวัลที่ก่อตั้งในปี พ.ศ. 2230
สาธารณรัฐคาคัสเซีย

**คาคัสเซีย** (; ; คาคัส: ) หรือชื่อทางการคือ **สาธารณรัฐคาคัสเซีย** (; , ; คาคัส: ) เป็นหนึ่งในเขตการปกครองรูปแบบสาธารณรัฐของประเทศรัสเซีย มีเมืองหลวงชื่อ อะบาคัน ซึ่งเป็นเมืองที่ใหญ่ที่สุดของสาธารณรัฐนี้ จากข้อมูลสำรวจสำมะโนประชากรปี ค.ศ. 2010 คาคัสเซียมีประชากร 532,403 คน

## อ้างอิง

คาคัสเซีย
แคว้นอูกายาลิ

**แคว้นอูกายาลิ** () เป็นแคว้นที่ไม่ติดทะเลของประเทศเปรู ตั้งอยู่บริเวณป่าดิบชื้นแอมะซอน ชื่อของแคว้นมาจาก แม่น้ำอูกายาลิ มีเมืองหลักชื่อ ปูกัลปา

อูกายาลิ
สาธารณรัฐมอร์โดเวีย

**มอร์โดเวีย** (; ) หรือชื่อทางการว่า **สาธารณรัฐมอร์โดเวีย**  (; ; มอคชา/เอิร์สยา: , *Mordoviya Respublikas*) เป็นหนึ่งในเขตการปกครองรูปแบบสาธารณรัฐของประเทศรัสเซีย มีเมืองหลวงชื่อ ซารันสค์ จากข้อมูลสำรวจสำมะโนประชากรปี ค.ศ. 2010 มีประชากร 834,755 คน ชาวรัสเซีย (ร้อยละ 53.4) และชาวมอร์ดวิน (ร้อยละ 40.0) ถือเป็นกลุ่มชาติพันธุ์กลุ่มใหญ่ที่สุดของสาธารณรัฐ

## อ้างอิง

## แหล่งข้อมูลอื่น

*Official website of the Republic of Mordovia 
*International Relations Office of Mordovian State University 
*Official website of Mordovian State University 
*Official website of the National Library of the Republic of Mordovia 
*Official website of the State Puppet Theater of the Republic of Mordovia 
*Encyclopaedia about the Republic of Mordovia 

มอร์โดเวีย
อิลลีย์ยีน

***อิลลีย์ยีน*** หรือ ***อิลลีย์ยูน*** ( แปลตรงตัว: สวรรค์) เป็นคำที่มาจากอัลกุรอานที่อิงถึงสถานที่ "สูงสุด" ที่อยู่เหนือสวรรค์และใกล้บัลลังก์พระเจ้า (อัล-อัรช์) มากที่สุด หรือเป็นเคราะห์ดีที่อยู่ในบันทึกของผู้ทำดี (คล้ายกับ *[[ซิจญีน]]*)

คำนี้ถูกกล่าวไว้ในซูเราะฮ์ อัลมุฏอฟฟิฟีนของอัลกุรอาน คำตรงข้ามของ *อิลลีย์ยีน* คือ *[[ซิจญีน]]*

## ศัพท์มูลวิทยา
คำนี้เป็นคำคุณศัพท์ที่มีความหมายตรงข้ามกันกับ *ซิจญีน* (ในมุมมองของอัลกุรอาน) โดยเป็นพหุพจน์ของ *อะลีย์ยะ* () ที่หมายถึง "สูง, สูงส่ง" ซึ่งเป็นคำที่มาจากรากของ ʿ-L-W () และมีเสียงคล้ายกันกับคำในภาษาฮีบรูว่า *[[เอลโยน]]* () ที่หมายถึง "เหนือกว่า, เหนือที่สุด" หรือ "สูงที่สุด"

## ธรรมเนียมชีอะฮ์
รายงานจากธรรมเนียมบางส่วนของชีอะฮ์ กลุ่มอะฮ์ลุลบัยต์ถูกสร้างมาจากดินแห่ง *อิลลีย์ยีน*

## ดูเพิ่ม
*เอลโยน
*สวรรค์
*เอลิเซียม

## อ้างอิง

หมวดหมู่:คำในอัลกุรอาน
สโมสรฟุตบอลไบเอิร์นมิวนิกในฤดูกาล 2019–20

การแข่งขัน **[[สโมสรฟุตบอลไบเอิร์นมิวนิก]] ฤดูกาล 2019–20** ซึ่งเป็นฤดูกาลที่ 121 ของประวัติศาสตร์สโมสร และเป็นฤดูกาลที่ 55 ติดต่อกันบนลีกสูงสุดของเยอรมนี. นี่เป็นฤดูกาลที่ 15 สำหรับไบเอิร์นใน อัลลีอันทซ์อาเรนา, มีที่ตั้งใน มิวนิก, บาวาเรีย, ประเทศเยอรมนี. ฤดูกาลนี้ครอบคลุมในช่วงระยะเวลาตั้งแต่วันที่ 1 กรกฎาคม ค.ศ. 2019 ถึง 23 สิงหาคม ค.ศ. 2020.

## ผู้เล่น

### ข้อมูลผู้เล่น

## การซื้อขายนักเตะ
### ย้ายเข้า

### ย้ายออก

## นัดกระชับมิตร

## การแข่งขัน

### ภาพรวมฤดูกาล

### บุนเดิสลีกา

#### ตารางคะแนน

#### ผลงานลีกโดยรวม

#### ผลงานลีกในแต่ละนัด

#### แมตช์
โปรแกรมบุนเดิสลีกาได้ประกาศเมื่อวันที่ 28 มิถุนายน ค.ศ. 2019.

### เดเอ็ฟเบ-โพคาล

### เดเอ็ฟเอ็ล-ซูเพอร์คัพ

### ยูฟ่าแชมเปียนส์ลีก

#### รอบแบ่งกลุ่ม

#### รอบแพ้คัดออก

## สถิติตลอดฤดูกาล

### การลงสนามและการทำประตู

|-
! colspan=16 style=background:#dcdcdc; text-align:center| ผู้รักษาประตู

|-
! colspan=16 style=background:#dcdcdc; text-align:center| กองหลัง

 

|-
! colspan=16 style=background:#dcdcdc; text-align:center| กองกลาง

 

|-
! colspan=16 style=background:#dcdcdc; text-align:center| กองหน้า

|-
! colspan=16 style=background:#dcdcdc; text-align:center| ผู้เล่นที่ย้ายออกระหว่างฤดูกาล

|-

### ผู้ทำประตู

## อ้างอิง

หมวดหมู่:ฤดูกาลของสโมสรฟุตบอลไบเอิร์นมิวนิก
มิวนิก, ไบเอิร์น
เขตการปกครองของประเทศรัสเซีย

**สหพันธรัฐรัสเซีย** แบ่งเขตการปกครองออกเป็นหลายประเภทและหลายระดับ

## หน่วยองค์ประกอบ

thumb|300px|หน่วยองค์ประกอบของสหพันธรัฐรัสเซียก่อนที่จะมีการผนวกหกภูมิภาคของยูเครนที่ถูกยึดครองในปี ค.ศ. 2014 และ 2022

ตั้งแต่วันที่ 30 กันยายน พ.ศ. 2565 สหพันธรัฐรัสเซียประกอบด้วยหน่วยองค์ประกอบ 89 แห่งที่เป็นสมาชิกของสหพันธรัฐ อย่างไรก็ตาม หน่วยองค์ประกอบสหพันธรัฐ 2 แห่ง ได้แก่ สาธารณรัฐไครเมียและเมืองเซวัสโตปอล ได้รับการยอมรับในระดับสากลว่าเป็นส่วนหนึ่งของยูเครน หน่วยองค์ประกอบทั้งหมดมีสิทธิที่เท่าเทียมกันในแง่ที่ว่าพวกเขามีตัวแทนที่เท่าเทียมกัน - แต่ละแห่งมี่ผู้แทนสองคน - ในสภาสหพันธ์ (สภาสูงของสมัชชาแห่งชาติ) อย่างไรก็ตาม พวกเขามีความแตกต่างในระดับของเอกราชที่พวกเขาได้รับ

เขตการปกครองของรัฐบาลกลางมี 6 ประเภท ประกอบด้วย 22 สาธารณรัฐ, 9 ดินแดน, 46 แคว้น, 3 นครสหพันธ์, 1 แคว้นปกครองตนเอง และเขตปกครองตนเอง 4 แห่ง

เขตปกครองตนเองเป็นเพียงเขตเดียวที่มีสถานะแตกต่าง ในการเป็นหน่วยองค์ประกอบในแง่สิทธิของตนเอง แต่ในขณะเดียวกันก็ถือว่าเป็นเขตบริหารของหน่วยองค์ประกอบอื่น ๆ (โดย Chukotka Autonomous Okrug เป็นเขตเดียวที่ได้รับข้อยกเว้น)

## ประเภทของเขตปกครองอื่น ๆ

### เขตสหพันธ์

thumb|left|300px|เขตสหพันธ์ของรัสเซีย

หน่วยองค์ประกอบของรัสเซียทั้งหมดถูกจัดกลุ่มเป็น 8 **[[เขตสหพันธ์ของประเทศรัสเซีย|เขตสหพันธ์]]** แต่ละเขตปกครองโดยทูตที่ได้รับการแต่งตั้งจากประธานาธิบดีรัสเซีย ผู้แทนเขตของรัฐบาลกลางทำหน้าที่เป็นผู้ประสานงานระหว่างหน่วยองค์ประกอบและรัฐบาลกลาง และมีหน้าที่รับผิดชอบหลักในการกำกับดูแลการปฏิบัติตามกฎหมายของรัฐบาลกลาง

### เขตเศรษฐกิจ

thumb|left|300px|เขตเศรษฐกิจของรัสเซีย

เพื่อวัตถุประสงค์ทางเศรษฐกิจและสถิติ หน่วยองค์ประกอบจะถูกจัดกลุ่มเป็น 12 **[[เขตเศรษฐกิจของประเทศรัสเซีย|เขตเศรษฐกิจ]]**  เขตเศรษฐกิจและส่วนต่าง ๆ ที่มีแนวโน้มทางเศรษฐกิจร่วมกันจะถูกจัดกลุ่มเป็นเขตเศรษฐกิจและเขตมหภาค

### เขตการทหาร

thumb|left|300px|เขตการทหารของรัสเซีย

เพื่อให้กองทัพสามารถจัดการหน่วยทหาร การฝึก และกิจกรรมปฏิบัติการอื่น ๆ ได้อย่างมีประสิทธิภาพ หน่วยองค์ประกอบจะถูกจัดกลุ่มเป็น 5 **[[เขตการทหารของประเทศรัสเซีย|เขตการทหาร]]** เขตทหารแต่ละเขตดำเนินการภายใต้คำสั่งของสำนักงานใหญ่ของเขต นำโดยผู้บัญชาการเขต และอยู่ภายใต้สังกัดเสนาธิการของกองทัพสหพันธรัฐรัสเซีย

## อ้างอิง

ขเตการปกครอง
รัสซีเย
หมวดหมู่:หน่วยการบริหารของประเทศรัสเซีย
หมวดหมู่:เขตการปกครองของประเทศรัสเซีย
กระโดดค้ำถ่อ

250px|thumb|กีฬากระโดดค้ำ
**กีฬากระโดดค้ำถ่อ** () เป็นกีฬาลู่และลานประเภทหนึ่ง ที่ผู้เล่นจะใช้ไม้ค้ำที่มีลักษณะยาวและโค้งงอได้ (ปัจจุบันมักทำจาก ไฟเบอร์กลาส หรือ คาร์บอนไฟเบอร์) วิ่งแล้วกระโดดค้ำให้พ้นราว มีการแข่งขันในโอลิมปิกตั้งแต่ปี ค.ศ. 1896 สำหรับผู้ชาย และตั้งแต่ปี ค.ศ. 2000 สำหรับผู้หญิง

กีฬาประเภทนี้ถือเป็นหนึ่งใน 4 ประเภทกีฬาที่สำคัญของกรีฑา ร่วมไปกับกีฬากระโดดสูง กระโดดไกล และเขย่งก้าวกระโดด ผู้เข้าแข่งขันกีฬาประเภทนี้หลายคนมักมีพื้นฐานทางด้านยิมนาสติกส์ ตัวอย่างเช่นเจ้าของสถิติโลก เยเลนา อิซินบาเยวา และไบรอัน สเติร์นเบิร์ก ที่สะท้อนให้เห็นถึงลักษณะทางกายภาพของกีฬาที่คล้าย ๆ กัน

## อ้างอิง

หมวดหมู่:กีฬากระโดด
พุฒิพงศ์ อัสสรัตนกุล

**พุฒิพงศ์ อัสสรัตนกุล** ชื่อเล่น **บิวกิ้น** (เกิด 8 ตุลาคม พ.ศ. 2542) เป็นนักแสดง นักร้อง นายแบบชาวไทย อดีตนักแสดงสังกัดนาดาวบางกอก ปัจจุบันเป็นศิลปินสังกัด Billkin Entertainment มีชื่อเสียงเป็นที่รู้จักจากการรับบทเป็น "หมอเต่า" ในละครเรื่อง My Ambulance รักฉุดใจนายฉุกเฉิน (2562) "เต๋" จากซีรีส์เรื่อง แปลรักฉันด้วยใจเธอ (2563) และภาพยนตร์เรื่อง หลานม่า (2567)

## ประวัติ
บิวกิ้นเกิดเมื่อวันที่ 8 ตุลาคม พ.ศ. 2542  เป็นบุตรของพนัส อัสสรัตนกุล และ พิงค์พร อัสสรัตนกุล บิวกิ้นเป็นลูกคนที่ 3 มีพี่ 2 คนชื่อ ธนิสร์ อัสสรัตนกุล (ชื่อเล่น มิกกี้) และ พีรภาส อัสสรัตนกุล (ชื่อเล่น วินนี่) บิวกิ้นจบการศึกษาระดับชั้นมัธยมศึกษาจากโรงเรียนเซนต์คาเบรียล และจบการศึกษาระดับชั้นปริญญาตรีจากคณะพาณิชยศาสตร์และการบัญชี มหาวิทยาลัยธรรมศาสตร์ ท่าพระจันทร์ หลักสูตรบริหารธุรกิจบัณฑิต (หลักสูตรนานาชาติ) วิชาเอกการตลาด (Marketing) ด้วยเกียรตินิยมอันดับสอง ในระยะเวลาการศึกษา 3 ปีครึ่ง เข้ารับพระราชทานปริญญาบัตร วันที่ 30 พฤศจิกายน พ.ศ. 2566 ณ อาคารกิติยาคาร มหาวิทยาลัยธรรมศาสตร์ ศูนย์รังสิต ในการเข้ารับพระราชทานปริญญาบัตรของบิวกิ้น มีแฟนคลับกว่า 5,000 คน ได้เข้าร่วมแสดงความยินดีกันอย่างอุ่นหนาฝาคลั่งที่มหาวิทยาลัยธรรมศาสตร์ พร้อมด้วยครอบครัว เเละเพื่อน ๆ 

เข้าสู่วงการบันเทิงด้วยการเป็นนักแสดงในสังกัดนาดาวบางกอก จากการแนะนำของปิยะ เศวตพิกุล หลังจากนั้นก็เริ่มมีงานเดินแบบ ถ่ายแบบ ถ่ายโฆษณา และมีผลงานการแสดง เช่น ภาพยนตร์ชุดต่อเนื่องทางโทรทัศน์เรื่อง Please เสียงเรียกวิญญาณ, ภาพยนตร์เรื่องน้อง.พี่.ที่รัก และมีชื่อเสียงเป็นที่รู้จักมากขึ้น จากการรับบทเป็น "หมอเต่า" และร้องเพลง “You Are My Everything” ในละครเรื่อง “My Ambulance รักฉุดใจนายฉุกเฉิน” ภาพยนตร์ชุดต่อเนื่องทางโทรทัศน์เรื่อง แปลรักฉันด้วยใจเธอ นอกจากยังมีผลงานอื่นๆ เช่น การเป็นพิธีกรในรายการต่าง ๆ ทางยูทูบ ช่อง Good Day Official

บิวกิ้นยังสานต่อสิ่งที่ได้เรียนมาจากมหาวิทยาลัยด้วยการเปิดบริษัท Billkin Entertainment หลังจากที่นาดาวบางกอกได้ปิดตัวลง ซึ่งเป็นบริษัทที่ดูแลตัวบิวกิ้นเองในฐานะศิลปินและนักแสดง ทั้งการรับงาน การผลิตงาน และส่วนอื่น ๆ ในอนาคต

## ผลงานการแสดง
### ภาพยนตร์

### ภาพยนตร์สั้น

### ละคร/ซีรีส์

### พิธีกร

* รายการ "Love Missions" ทาง Youtube Channel "GoodDayOfficial"
* รายการ "Game of Teens" ทางช่อง จีเอ็มเอ็ม 25
* รายการ "บานาน่า ซ่าส์ซี๊ด"  ทางช่อง MCOT HD
* รายการ "เที่ยวมั่วซั่ว" ทาง Youtube Channel "GoodDayOfficial"
* คณะกรรมการ รายการ "789Survival" ทางช่อง One31 ย้อนหลัง ทาง Youtube Channel "789Survival"

## ผลงานเพลง
### อัลบั้มเพลง

### ซิงเกิล

### ซิงเกิลประกอบละคร และภาพยนตร์

### ซิงเกิลพิเศษ

### LIVE SESSION

### มิวสิกวิดีโอ

## คอนเสิร์ต

## รางวัล

## อ้างอิง

## แหล่งข้อมูลอื่น
*

หมวดหมู่:บุคคลจากกรุงเทพมหานคร
หมวดหมู่:พุทธศาสนิกชนชาวไทย
หมวดหมู่:นักแสดงชายชาวไทย
หมวดหมู่:นักแสดงสังกัดนาดาวบางกอก
หมวดหมู่:นักแสดงที่แสดงเป็นบุคคลที่มีความหลากหลายทางเพศ
หมวดหมู่:นักร้องชายชาวไทย
หมวดหมู่:นักร้องทีป็อป
หมวดหมู่:บุคคลจากโรงเรียนเซนต์คาเบรียล
หมวดหมู่:บุคคลจากคณะพาณิชยศาสตร์และการบัญชี มหาวิทยาลัยธรรมศาสตร์
กระโดดไกล

**กีฬากระโดดไกล** () เป็นกีฬาประเภทลานประเภทหนึ่ง ที่นักกีฬาต้องใช้ความเร็ว ความแข็งแกร่ง และความว่องไว ในการพยายามกระโดดให้ไกลที่สุดเท่าที่จะทำได้จากเส้นกำหนด กีฬาประเภทนี้มีการแข่งขันมาตั้งแต่โอลิมปิกโบราณ และในกีฬาโอลิมปิกสมัยใหม่ เริ่มแข่งขันครั้งแรกปี ค.ศ. 1896 สำหรับผู้ชาย และสำหรับผู้หญิงในปี ค.ศ. 1948

หมวดหมู่:กีฬากระโดด
พลเอกทหารสื่อสาร

**พลเอกทหารสื่อสาร** () เป็นยศทหารในอดีตของประเทศเยอรมนีสำหรับกองทัพบก เป็นยศที่มีความอาวุโสสูงกว่าพลโท () แต่อยู่ต่ำกว่าพลเอกอาวุโส () และจอมพล () มีผู้ได้รับยศพลเอกทหารสื่อสารเพียงสองคนในประวัติศาสตร์ ได้แก่เอริช เฟ็ลกีเบิล (ได้รับเมื่อ 1940) และอัลแบร์ท เพราน์ (ได้รับเมื่อ 1944)

ยศทหารในกองทัพบกที่มีศักดิ์เท่าเทียมกันได้แก่พลเอกทหารราบ (), พลเอกทหารม้า (), พลเอกทหารปืนใหญ่ () , พลเอกทหารช่าง (), พลเอกทหารภูเขา () และพลเอกทหารยานเกราะ ()

ยศทหารในกองทัพอากาศที่มีศักดิ์เท่าเทียมกันได้แก่ พลเอกทหารอากาศ (), พลเอกทหารพลร่ม (), พลเอกทหารปืนใหญ่ต่อต้านอากาศยาน (), พลเอกทหารสื่อสารอากาศ () และพลเอกทหารนักบิน ()

## ดูเพิ่ม
* การเปรียบเทียบยศทหารแวร์มัคท์
* ยศและเครื่องหมายของวัฟเฟิน-เอ็สเอ็ส

หมวดหมู่:ยศทหาร
เวย์ลัน สมิตเธอส์

**เวย์ลัน โจเซฟ สมิตเธอส์ จูเนียร์** (, เกิด 25 ธันวาคม 1951) หรือมักเรียกสั้น ๆ เพียง มิสเตอร์สมิตเธอส์ หรือ สมิตเธอส์ (สะกดแบบอื่น: สมิตเธอร์) เป็นตัวละครสมมติในซิทคอมแอนิเมชั่นเรื่องเดอะซิมป์สันส์ พากย์เสียงโดย Harry Shearer สมิตเธอส์ปรากฏตัวครั้งแรกในตอน "Homer's Odyssey" แต่เขาปรากฏตัวเพียงแค่เสียงครั้งแรกจริง ๆ ในตอนปฐมทัศน์ของเดอะซิมป์สันส์ ตอน "Simpsons Roasting on an Open Fire" เขาเป็นเจ้าหน้าที่บริหารระดับสูงของโรงไฟฟ้านิวเคลียร์สปริงฟีลด์ และเป็นผู้ช่วยส่วนตัวของมิสเตอร์เบินส์ เจ้าของโรงไฟฟ้า

ความซื่อสัตย์และทุ่มเทให้กับมิสเตอร์เบินส์ของเขานั้นได้แรงบันดาลใจมาจากการที่เจ้าหน้าที่และผู้บริหารหลาย ๆ คนของฟอกซ์ ปฏิบัติต่อ Barry Diller ชื่อขึ้นต้น (เวย์ลัน; Waylon) นั้นดัดมาจากชื่อของนักเล่นหุ่นกระบอก เวย์แลนด์ ฟลาเวอส์ (Wayland Flowers) ไอเดียที่ให้สมิตเธอส์มีรูปแบบความชอบทางเพศที่กำกวมนั้นมาจาก Sam Simon แซมบอกว่าสมิตเธอส์ควรเป็นเกย์และมีความรักที่ไม่มีวันหายไปต่อมิสเตอร์เบินส์ ในการปราฏตัวครั้งแรกของสมิตเธอส์ เป็นครั้งแรกและครั้งเดียวที่เขามีลักษณะผิวสี และมีผมสีน้ำเงิน แม็ท เกรนิง ผู้สร้างเดอะซิมป์สันส์ กล่าวไว้ในบทสัมภาษณ์ของทีเอ็มซีว่ามันเป็นข้อผิดพลาดในขั้นตอนการลงสีที่ทำให้สมิตเธอส์มีสำผิวคล้ำและผมน้ำเงิน แต่ทีมผู้ผลิตไม่มีทุนเพียงพอที่จะแก้ไขการลงสีน้ันก่อนที่ตอนนั้นจะออกฉายทางโทรทัศน์

สมิตเธอส์เป็นผู้ช่วยที่ซื่อสัตย์ ทำตามคำสั่ง และแอบชอบมิสเตอร์เบินส์ลับ ๆ ความสัมพันธ์ของทั้งคู่มักเป็นมุกตลกโผล่มาในบางตอนของเดอะซิมป์สันส์ ในหลาย ๆ ทาง สมิตเธอส์ถือว่าเป็นรูปเหมารวมของเกย์ที่ไม่เปิดตัว (closeted gay) มีการอุปมาอย่างเปิดเผย (overt allusion) และคำสองแง่สองง่าม (double entendre) มากมายที่เกี่ยวกับลักษณะรักร่วมเพศ (homosexual) ของเขา ในขณะที่ผู้ผลิตรายการบางคนก็ตีความสมิตเธอส์ไปเลยว่าเป็น “รักร่วมมิสเตอร์เบินส์” (“Burns-sexual”) ในซีซั่น 27 (ปี 2016) ตอน "The Burns Cage" ท้ายที่สุดเขาได้ตัดสินใจเปิดตัวว่าตนเองเป็นเกย์

## อ้างอิง

หมวดหมู่:ตัวละครชายในการ์ตูนทีวีแอนิเมชัน

หมวดหมู่:ตัวละครที่เป็นไซด์คิก
สาธารณรัฐอัลไต

**สาธารณรัฐอัลไต** ( ; , ; Altai: , *Altay Republik*) เป็นหนึ่งในหน่วยองค์ประกอบของประเทศรัสเซีย (สาธารณรัฐ) ทางด้านภูมิศาสตร์ ตั้งอยู่ในไซบีเรียตะวันตก ุรัสเซียส่วนที่อยู่ในทวีปเอเชีย ในเขตสหพันธ์ไซบีเรีย สาธารณรัฐอัลไตมีพื้นที่  และมีประชากร 206,168 คน (ค.ศ. 2010) ถือเป็นสาธารณรัฐที่มีประชากรน้อยที่สุดของรัสเซียและในเขตสหพันธ์ไซบีเรีย

กอร์โน-อัลไตสค์เป็นเมืองหลวงและเป็นเมืองที่ใหญ่ที่สุดของสาธารณรัฐอัลไต

สาธารณรัฐอัลไตเป็นหนึ่งในสาธารณรัฐที่มีกลุ่มชาติพันธ์ุที่หลากหลาย ชื่อของสาธารณรัฐเพื่อแสดงถึงชนพื้นเมือง ชาวอัลไต ส่วนประชากรส่วนใหญ่เป็นกลุ่มชนเตอร์กิก 35% รวมถึงชาวรัสเซียมีประชากร 57% กลุ่มชาติพันธุ์ส่วนน้อย อาทิ ชาวคาซัค และกลุ่มชาติพันธุ์อื่นของเอเชียกลาง และชาวเยอรมัน ภาษาทางการของสาธารณรัฐอัลไต คือ ภาษารัสเซีย ภาษาคาซัค และภาษาอัลไต

## อ้างอิง

อัลไต
สาธารณรัฐคาราชาเยโว-ซีร์คัสเซีย

**คาราชาเยโว-ซีร์คัสเซีย** (; ) หรือชื่อทางการว่า **สาธารณรัฐคาราชาเยโว-ซีร์คัสเซีย** (; ; คาราไช-บัลคาร์: ; เชียร์เคสส์: ; โนไก: ) เป็นหนึ่งในเขตการปกครองรูปแบบสาธารณรัฐของประเทศรัสเซีย อยู่ในเขตเศรษฐกิจคอเคซัสเหนือของรัสเซียใต้ และเป็นส่วนหนึ่งของเขตสหพันธ์คอเคซัสเหนือ คาราชาเยโว-ซีร์คัสเซียมีประชากร 477,859 คน (ค.ศ. 2010) เมืองเชียร์เคสสค์เป็นเมืองที่ใหญ่ที่สุดและเป็นเมืองหลวงของสาธารณรัฐ

คาราชาเยโว-ซีร์คัสเซียเป็นหนึ่งในสาธารณรัฐที่มีกลุ่มชาติพันธุ์ที่หลากหลาย ชื่อสาธารณรัฐแสดงให้เห็นถึงชนพื้นเมือง คือ ชาวคาราไชและชาวเชียร์เคสส์ โดยมีชาวคาราไชเป็นประชากรส่วนใหญ่ (ร้อยละ 40) ตามมาด้วยชาวรัสเซีย (ร้อยละ 30) และชาวเชียร์เคสส์ (ร้อยละ 12) ภาษาทางการของสาธารณรัฐมี 5 ภาษา คือ ภาษารัสเซีย ภาษาอาบาซา ภาษาเชียร์เคสส์ (คาบาร์เดีย) ภาษาคาราไช-บัลคาร์ และภาษาโนไก

## อ้างอิง

คาราไช-เชียร์เคสส์
สาธารณรัฐคาราชาเยโว-ซีร์คัสเซีย
โลเรนโซ ซันซ์

**โลเรนโซ ซันซ์ มันเซโบ** (; 9 สิงหาคม พ.ศ. 2486 – 21 มีนาคม พ.ศ. 2563) เป็นนักธุรกิจชาวสเปน อดีตประธานสโมสรฟุตบอลเรอัลมาดริดและเจ้าของสโมสรฟุตบอลมาลากา

## ชีวิตช่วงต้น
เกิดที่กรุงมาดริด ประเทศสเปน ซันซ์เล่นฟุตบอลในตำแหน่งผู้รักษาประตูครั้งเยาวชนให้กับหลายสโมสรในลีกเล็กของมาดริด รวมถึงเซเด ปูเอร์ตาโบนิตา ด้วยเป็นนักธุรกิจที่ชาญฉลาด ทำให้เขาสร้างความมั่งคั่งให้กับตนเองในกิจการอสังหาริมทรัพย์และการก่อสร้าง

## ประธานเรอัลมาดริด
ซันซ์ดำรงตำแหน่งคณะกรรมการสโมสรฟุตบอลเรอัลมาดริดตั้งแต่ปี 2528 ถึง 2538 แล้วจึงดำรงตำแหน่งประธานสโมสรเมื่อวันที่ 26 พฤศจิกายน 2538 หลังราโมน เมนโดซาถูกบังคับให้ลาออกเนื่องด้วยปัญหาทางการเงิน สังคม และกีฬาของสโมสร ซันซ์พยายามที่จะเปลี่ยนสโมสรโดยนำผู้เล่นที่มีชื่อเสียงอย่างดาวอร์ ซือเกอร์ และเพรดรัก มีจาโตวิช ด้วยเงินของเขาเอง นี่นำไปสู่ชัยชนะในรายการยูฟ่าแชมเปียนส์ลีกที่รอคอยมานาน ซึ่งไม่เคยชนะเลยนับตั้งแต่ปี 2509 โดยสโมสรเป็นผู้ชนะเลิศในรายการปี 2541 และ 2543

แต่การชนะเลิศยูฟ่าแชมเปียนส์ลีกสองครั้งก็ไม่เพียงพอที่จะซ่อนปัญหาทางการเงินที่ยังคงรังควานสโมสร และในการเลือกตั้งไม่กี่สัปดาห์หลังรอบชิงชนะเลิศปี 2543 เขาก็เสียตำแหน่งประธานสโมสรให้กับโฟลเรนติโน เปเรซ

## การเสียชีวิต
ซันซ์เสียชีวิตในตอนเย็นของวันที่ 21 มีนาคม 2563 ด้วยอายุ 76 ปี หลังผลตรวจโรคโควิด-19 เป็นบวก

## อ้างอิง

หมวดหมู่:นักธุรกิจจากมาดริด
หมวดหมู่:ตระกูลซันซ์
หมวดหมู่:ประธานสโมสรฟุตบอลเรอัลมาดริด
หมวดหมู่:ผู้เสียชีวิตจากการระบาดทั่วของโคโรนาไวรัส พ.ศ. 2562–2563 ในประเทศสเปน
สาธารณรัฐอิงกูเชเตีย

**สาธารณรัฐอิงกูเชเตีย** ( ; ; , **) เป็นหนึ่งในหน่วยองค์ประกอบของประเทศรัสเซีย (สาธารณรัฐ) ตั้งอยู่ในเขตสหพันธ์คอเคซัสเหนือ มีเมืองหลวงคือมากัส

สาธารณรัฐอิงกูเชเตียมีพื้นที่ 3,000 ตารางกิโลเมตร เป็นสาธารณรัฐที่มีพื้นที่เล็กที่สุดของหน่วยองค์ประกอบของประเทศรัสเซีย หากไม่นับนครสหพันธ์ ก่อตั้งเมื่อวันที่ 4 มิถุนายน ค.ศ. 1992 หลังจากที่สาธารณรัฐสังคมนิยมโซเวียตปกครองตนเองเชเชน-อิงกุช (Chechen-Ingush Autonomous Soviet Socialist Republic) แตกออกเป็น 2 สาธารณรัฐ สาธารณรัฐมีชนพื้นเมืองคือชาวอิงกุชที่สืบเชื้อสายมาจากชาวไวนาฮ์ (Vainakh) และนับถืออิสลามเป็นส่วนใหญ่ จากข้อมูลประชากรปี ค.ศ. 2010 มีประชากร 412,529 คน

## อ้างอิง

อิงกูเชเตีย
มีนาคม พ.ศ. 2563

** มีนาคม พ.ศ. 2563** เป็นเดือนที่ 3 ของปี พ.ศ. 2563 วันแรกของเดือนเป็นวันอาทิตย์ วันสุดท้ายของเดือนเป็นวันอังคาร

## [[สถานีย่อย:เหตุการณ์ปัจจุบัน]]

หมวดหมู่:มีนาคม

*
เรียโดวอยอะเลคซันดร์มาโตรซอฟ

***เรียโดวอยอะเลคซันดร์มาโตรซอฟ*** () เป็นภาพยนตร์แนวชีวประวัติและสงครามจากสหภาพโซเวียตในปี 1947 กำกับโดยเลโอนิด ลูคอฟ ภาพยนตร์เรื่องนี้เล่าชีวประวัติของอะเลคซันดร์ มาโตรซอฟ ทหารหนุ่มที่ต่อสู้ในช่วงมหาสงครามของผู้รักชาติ ผู้ซึ่งเอาตัวเข้าบังรังปืนกลของฝ่ายเยอรมัน

## อ้างอิง

## แหล่งข้อมูลอื่น
* 

หมวดหมู่:ภาพยนตร์ที่ออกฉายในปี พ.ศ. 2490
หมวดหมู่:ภาพยนตร์โซเวียต
หมวดหมู่:ภาพยนตร์รัสเซีย
หมวดหมู่:ภาพยนตร์ที่มีเนื้อหาเกี่ยวกับสงครามโลกครั้งที่ 2
ชะฮ์อาลัม

**ชะฮ์อาลัม** () เป็นเมืองหลวงของรัฐเซอลาโงร์ ประเทศมาเลเซีย ได้เป็นเมืองหลวงของรัฐแทนที่กัวลาลัมเปอร์เมื่อปี ค.ศ. 1978 เนื่องจากกัวลาลัมเปอร์ได้ตั้งเป็นดินแดนสหพันธ์เมื่อ ค.ศ. 1974 ชะฮ์อาลัมเป็นเมืองแรกที่ได้รับการวางผังเมืองของมาเลเซียหลังได้รับอิสรภาพจากอังกฤษใน ค.ศ. 1957

## ภูมิประเทศ

### ภูมิอากาศ

## วัฒนธรรม
### ประชากร
ใน ค.ศ. 2010 เมืองนี้มีประชากร 541,306 คน และแบ่งกลุ่มชาติพันธุ์ได้ดังนี้

## ความสัมพันธ์กับนานาชาติ
### เมืองพี่น้อง
*  ซูราบายา ประเทศอินโดนีเซีย
*  ฮานัม ประเทศเกาหลีใต้

## อ้างอิง

## แหล่งข้อมูลอื่น

* Tourism Malaysia-Selangor
* 

หมวดหมู่:สถานที่ที่มีประชากรในรัฐเซอลาโงร์
หมวดหมู่:เมืองหลวงของรัฐในประเทศมาเลเซีย
หมวดหมู่:นครในประเทศมาเลเซีย
พระราชพงศาวลีพระมหากษัตริย์บรูไน

นี่คือพระราชพงศาวลีพระมหากษัตริย์บรูไน
 

หมวดหมู่:พงศาวลี
หมวดหมู่:ประวัติศาสตร์บรูไน
เปช

**เปช** () เป็นเมืองใหญ่เป็นอันดับ 5 ของประเทศฮังการี ตั้งอยู่บนพื้นที่ลาดเอียงของเทือกเขาเมเซก  ทางตะวันตกเฉียงใต้ของประเทศ ใกล้กับชายแดนประเทศโครเอเชีย

ก่อตั้งขึ้นในชื่อ *Sopianae* โดยชาวโรมันในช่วงเริ่มต้นของศตวรรษที่ 2 บริเวณที่ชนชาวเคลต์และแพนโนนิอาศัยอยู่ ในศตวรรษที่ 4 เป็นเมืองหลวงของจังหวัดวาเลเรีย และเป็นศูนย์กลางของคริสเตียนช่วงแรก สุสานคริสเตียนยุคแรกของยุคนั้นได้รับการบรรจุเป็นมรดกโลกของยูเนสโกในเดือนธันวาคม ค.ศ. 2000

เขตรับผิดชอบของสังฆนายกได้ก่อตั้งขึ้นในปี ค.ศ. 1009 โดยพระเจ้าอิชต์วานที่ 1 แห่งฮังการี และมีการตั้งมหาวิทยาลัยแห่งแรกของฮังการีที่เมืองเปชเมื่อปี ค.ศ. 1367 โดยพระเจ้าหลุยส์ที่ 1 แห่งฮังการี (ยังคงเป็นมหาวิทยาลัยที่ใหญ่ที่สุดในเปช มีนักศึกษา 34,000 คน) ในปี 2000 ได้รับเลือกให้เป็นเมืองหลวงทางวัฒนธรรมของยุโรป ร่วมกับเมืองเอสเซินและอิสตันบูล

## อ้างอิง

หมวดหมู่:เมืองในประเทศฮังการี
หมวดหมู่:เมืองหลวงทางวัฒนธรรมของยุโรป
มิชโกลส์

**มิชโกลส์** ( ; เช็กและ; ; ; ) เป็นนครทางตะวันออกเฉียงเหนือของประเทศฮังการี เป็นที่รู้จักด้านอุตสาหกรรมหนัก มีประชากร 161,265 คน (ข้อมูล 1 มกราคม ค.ศ. 2014) มิชโกลส์เป็นเมืองใหญ่อันดับ 4 ของฮังการี (รองจากบูดาเปสต์ แดแบร็ตแซ็น และแซแก็ด) เป็นเมืองหลักของเทศมณฑลโบร์โชด-ออบออูย-แซ็มเปลน

## อ้างอิง

หมวดหมู่:เมืองในประเทศฮังการี
มาลากาล

**มาลากาล** (Malakal) เป็นนครในประเทศซูดานใต้ เป็นเมืองใหญ่เป็นอันดับ 2 ของประเทศ รองจากเมืองหลวง จูบา

มาลากาลเป็นเมืองหลวงของรัฐอัปเปอร์ไนล์ ตั้งอยู่บนฝั่งขวาของแม่น้ำไวต์ไนล์ เมืองมีมหาวิทยาลัยอัปเปอร์ไนล์ซึ่งก่อตั้งในปี ค.ศ. 1991

## อ้างอิง

หมวดหมู่:เมืองในประเทศซูดานใต้
นาอาดีบู

**นาอาดีบู** (, เบอร์เบอร์: **Nwadibu**, ชื่อเดิม ฝรั่งเศส: ****; ) เป็นเมืองใหญ่เป็นอันดับ 2 ของประเทศมอริเตเนีย เป็นศูนย์กลางการค้าที่สำคัญ เมืองมีประชากร 118,000 คน และมีมากกว่า 140,000 คน ในเขตมหานคร เมืองตั้งอยู่ไม่ไกลจากชายแดนประเทศมอริเตเนียกับเวสเทิร์นสะฮารา ดินแดนขัดแย้งกับโมร็อกโก

หมวดหมู่:เมืองในประเทศมอริเตเนีย
ตาร์บ

**ตาร์บ** () เป็นเทศบาลหนึ่งในจังหวัดโอต-ปีเรเน แคว้นอ็อกซีตานี ทางตะวันตกเฉียงใต้ของประเทศฝรั่งเศส ในอดีตเคยเป็นเมืองหลวงของแคว้นบีกอร์ ตั้งขึ้นเป็นเทศบาลเมื่อปี ค.ศ. 1790 เคยเป็นที่รู้จักในชื่อ *Turba* หรือ *Tarba*  ในยุคโรมัน 
 
## อ้างอิง

หมวดหมู่:เมืองในประเทศฝรั่งเศส
แม่น้ำตาปาฌอส

**ตาปาฌอส** () เป็นแม่น้ำในประเทศบราซิล ไหลผ่านป่าดิบชื้นแอมะซอน เป็นแควแม่น้ำสายใหญ่ของแม่น้ำแอมะซอน หากรวมความยาวกับแม่น้ำจูรูเอนา แม่น้ำตาปาฌอสจะมีความยาวราว 2,080 กิโลเมตร (1,290 ไมล์) เป็นหนึ่งในแม่น้ำใสที่ใหญ่ที่สุด คิดเป็น 6% ของลุ่มแม่น้ำแอมะซอน

## อ้างอิง

หมวดหมู่:แม่น้ำในประเทศบราซิล
หมวดหมู่:สาขาของแม่น้ำแอมะซอน
นัมแฮ

**นัมแฮ** อาจหมายถึง

* **นัมแฮ** หรือ **[[ทะเลใต้]]** ทะเลในประเทศเกาหลี
* **[[อำเภอนัมแฮ]]**
* **[[เกาะนัมแฮ]]**

* พระเจ้านัมแฮแห่งชิลลา
เจนนี ชิปลีย์

เดม**เจนนิเฟอร์ แมรี ชิปลีย์** () เป็นอดีตนักการเมืองชาวนิวซีแลนด์ผู้ดำรงตำแหน่งนายกรัฐมนตรีคนที่ 36 ของนิวซีแลนด์ตั้งแต่ปี พ.ศ. 2540 ถึงปี พ.ศ. 2542

หมวดหมู่:บุคคลที่เกิดในปี พ.ศ. 2495
หมวดหมู่:บุคคลที่ยังมีชีวิตอยู่
หมวดหมู่:นายกรัฐมนตรีนิวซีแลนด์
หมวดหมู่:นายกรัฐมนตรีสตรี
หมวดหมู่:บุคคลจากแคว้นเซาท์แลนด์
นอวาอีกวาซู

**นอวาอีกวาซู** ( , ท้องถิ่น:  หรือ , ) เป็นเทศบาลในรัฐรีโอเดจาเนโร ประเทศบราซิล ชื่อของเมืองตั้งตามแม่น้ำนอวาอีกวาซู ที่ไหลผ่านเมือง เมืองมีประชากรราว 800,000 คน

## อ้างอิง

หมวดหมู่:เมืองในรัฐรีโอเดจาเนโร
ชาปาเยฟ (ภาพยนตร์)

***ชาปาเยฟ*** () เป็นภาพยนตร์แนวสงครามจากสหภาพโซเวียตในปี 1934 กำกับโดยสองพี่น้องวาซีเยฟ ผลิตโดยสตูดิโอภาพยนตร์เลนฟิล์ม  ภาพยนตร์เล่าชีวประวัติสมมติของวาซีลี อีวาโนวิช ชาปาเยฟ ผู้บัญชาการกองทัพแดงที่กลายมาเป็นวีรบุรุษในช่วงสงครามกลางเมืองรัสเซีย ภาพยนตร์ได้โครงเรื่องจากนวนิยายในชื่อเดียวกันที่เขียนโดยดมีตรี ฟูร์มานอฟ นักเขียนชาวรัสเซียและผู้ตรวจการบอลเชวิคที่ต่อสู้ร่วมกับชาปาเยฟ
## อ้างอิง

## แหล่งข้อมูลอื่น
* 
* 
* 

หมวดหมู่:ภาพยนตร์ที่ออกฉายในปี พ.ศ. 2477
หมวดหมู่:ภาพยนตร์โซเวียต
หมวดหมู่:ภาพยนตร์รัสเซีย
หมวดหมู่:ภาพยนตร์ที่มีเนื้อหาเกี่ยวกับสงครามกลางเมืองรัสเซีย
มารีโน กวาเรซีมิน

**มารีโน กวาเรซีมิน** (; 22 พฤศจิกายน พ.ศ. 2480 &ndash; 20 มีนาคม พ.ศ. 2563) เป็นนักการเมืองชาวอิตาลีและเป็นนายกเทศมนตรีแห่งวิตเชนต์ซาตั้งแต่ปี 2538 ถึง 2541 เขาเกิดในวิตเชนต์ซา ประเทศอิตาลี ในอาชีพการเมืองของเขานั้น เขาเคยเป็นสมาชิกพรรคประชาชนอิตาลี และภายหลังย้ายมาเป็นสมาชิกพรรคเดอะเดซี ตั้งแต่ปี 2542 ถึง 2551 เขาเป็นหนึ่งในสมาชิกของสภาเมืองวิตเชนต์ซา

ระหว่างการระบาดทั่วของโคโรนาไวรัส พ.ศ. 2563 กวาเรซีมินเสียชีวิตด้วยโรคติดเชื้อโคโรนาไวรัส 2019 เมื่อวันที่ 20 มีนาคม 2563 ในเมืองวิตเชนต์ซา อายุ 82 ปี

## เครื่องอิสริยาภรณ์
* 80px เครื่องอิสริยาภรณ์คุณธรรมแห่งสาธารณรัฐอิตาลี (5th Class/Knight)
* 80px เครื่องอิสริยาภรณ์คุณธรรมแห่งสาธารณรัฐอิตาลี (3rd Class/Commander)

## อ้างอิง

หมวดหมู่:ผู้เสียชีวิตจากการระบาดทั่วของโคโรนาไวรัส พ.ศ. 2562–2563 ในประเทศอิตาลี
หมวดหมู่:นักการเมืองอิตาลี
หมวดหมู่:นายกเทศมนตรีแห่งวิตเชนต์ซา
หมวดหมู่:บุคคลจากวิตเชนต์ซา
กรมสรรพาวุธทหารอากาศ

**กรมสรรพาวุธทหารอากาศ** () เป็นหน่วยงานของกองทัพอากาศไทย ซึ่งมีบทบาทในการวางแผนปฏิบัติการ, อำนวยการ, ประสานงานด้านกิจการสรรพาวุธ รวมถึงการทำลายล้างวัตถุระเบิด โดยมีเจ้ากรมสรรพาวุธทหารอากาศคนปัจจุบันคือ พลอากาศโท มาโนช อารีพงษ์ รองเจ้ากรมได้แก่ พลอากาศตรี สมภพ ปีตะเสน
เดือนมกราคม พ.ศ. 2562 หน่วยทำลายล้างวัตถุระเบิด กรมสรรพาวุธทหารอากาศ, ผู้เชี่ยวชาญจากประเทศอังกฤษ และคณะที่ปรึกษาทางการทหารสหรัฐประจำประเทศไทย (จัสแมกไทย) ได้ทำการสำรวจวัตถุระเบิดสมัยสงครามโลกครั้งที่สอง จำนวน 7 ลูก ที่จมอยู่ใต้สะพานจุฬาลงกรณ์ และสะพานธนะรัชต์ ณ เขตเทศบาลเมืองราชบุรี

## ปฏิบัติการสำคัญ
เดือนพฤษภาคม พ.ศ. 2517 พระบาทสมเด็จพระมหาภูมิพลอดุลยเดชมหาราช บรมนาถบพิตร เสด็จพระราชดำเนินทอดพระเนตรการทดลองระเบิดขนาด 250 ปอนด์ ของกรมสรรพาวุธทหารอากาศ ณ กองบิน 5 ประจวบคีรีขันธ์

ส่วนเดือนมีนาคม พ.ศ. 2557 เจ้าหน้าที่ของกรมสรรพาวุธทหารอากาศได้ทำการตรวจและทำลายวัตถุระเบิดขนาด 500 ปอนด์ ที่ตรวจพบบริเวณสถานีกลางบางซื่อ ซึ่งเป็นระเบิดจากฝ่ายสัมพันธมิตรในสงครามโลกครั้งที่สอง

สำหรับเดือนมกราคม พ.ศ. 2560 เจ้าหน้าที่กรมสรรพาวุธทหารอากาศ ได้เป็นหนึ่งในคณะกรรมการสอบสวนสาเหตุเครื่องบินกริพเพนประสบอุบัติเหตุ ในวันเด็กแห่งชาติ

เดือนกุมภาพันธ์ พ.ศ. 2562 กองทำลายวัตถุระเบิด กรมสรรพาวุธทหารอากาศ ได้มีส่วนในการทำลายระเบิดสมัยสงครามโลกครั้งที่สอง โดยใช้ซีโฟร์ ที่อำเภอปราณบุรี จังหวัดประจวบคีรีขันธ์

และในเดือนมิถุนายน ของปีเดียวกัน กองทำลายวัตถุระเบิด กรมสรรพาวุธทหารอากาศ เป็นหนึ่งในหน่วยที่เข้าร่วมประชุมหาแนวทางกู้ระเบิดยักษ์สมัยสงครามโลกครั้งที่สอง ในแม่น้ำแม่กลอง เขตเทศบาลเมืองราชบุรี เพื่อสร้างทางรถไฟรางคู่ข้ามแม่น้ำ โดยเลือกวิธีปลอดภัยที่สุด

## กรณีจีที200
ครั้งหนึ่ง กรมสรรพาวุธทหารอากาศเป็นหนึ่งในหน่วยงานที่เคยประสบปัญหา จากกรณีจัดซื้อจีที200

## ความร่วมมือจากภาคเอกชน
เดือนสิงหาคม พ.ศ. 2557 นายทหารกรมสรรพาวุธทหารอากาศเข้าเยี่ยมชมโรงงานบริษัท ที.เอ็ม.ซี.อุตสาหกรรม จำกัด (มหาชน) ซึ่งได้แสดงศักยภาพเครื่องจักรกลระบบไฮดรอลิก, เครื่องขึ้นรูปโลหะ และอุปกรณ์ขนถ่ายสินค้า

รวมถึงบริษัท เมเจอร์ โบว์ล กรุ๊ป จำกัด ได้จัดโบว์ลิ่งการกุศล ชิงถ้วยรางวัลจากพลอากาศเอก ชัยพฤกษ์ ดิษยะศริน เมื่อครั้งดำรงตำแหน่งผู้บัญชาการทหารอากาศ เพื่อนำรายได้มาสนับสนุนกิจกรรมของกรมสรรพาวุธทหารอากาศ

## รางวัลที่ได้รับ
* พ.ศ. 2560: อันดับ 2 – บอร์ดนิทรรศการรณรงค์ป้องกันอุบัติเหตุ

## บุคคลที่มีชื่อเสียง
* พลอากาศตรี วัฒนชัย เจริญรัตน์ – หัวหน้านายทหารฝ่ายเสนาธิการประจำรองผู้บัญชาการทหารสูงสุด อดีตรองเจ้ากรมสรรพาวุธทหารอากาศ

## อ้างอิง

## แหล่งข้อมูลอื่น
* 
* 

หมวดหมู่:หน่วยงานในสังกัดกองทัพอากาศไทย
หมวดหมู่:องค์การที่ก่อตั้งในปี พ.ศ. 2491
วิศาล ภัทรประสิทธิ์

**วิศาล ภัทรประสิทธิ์** (21 ธันวาคม พ.ศ. 2474 – 21 ตุลาคม พ.ศ. 2530) อดีตสมาชิกสภาผู้แทนราษฎรจังหวัดพิจิตร 2 สมัย สังกัดพรรคพัฒนาจังหวัด เป็นบิดาของประดิษฐ์ ภัทรประสิทธิ์ และวินัย ภัทรประ สิทธิ์ ได้รับการเรียกขานว่าเป็น **“เจ้าพ่อโรงเหล้าภาคเหนือ”** เป็นมหาเศรษฐีคนหนึ่งของไทย

## ประวัติ
วิศาล ชื่อเดิม ยุ่งคุน แซ่เล้า เป็นชาวจีนที่เกิด และอาศัยอยู่ในตำบลหัวดง อำเภอเมืองพิจิตร จังหวัดพิจิตร เคยได้รับเลือกเป็นกำนันตำบลหัวดง ต่อมาก่อนถึงการเลือกตั้งครั้งแรกภายใต้รัฐธรรมนูญ พ.ศ. 2517 นายวิศาล ได้จัดตั้งพรรคการเมืองขึ้น โดยใช้ชื่อว่า "พรรคพัฒนาจังหวัด" โดยมีนายสฤษดิ์ เพ็ญสุภา เป็นหัวหน้าพรรค เขาและวิรัตน์ ภัทรประสิทธิ์ (น้องชาย) เป็นรองหัวหน้าพรรคและนายดิเรก เพ็ญสุภา เป็นเลขาธิการพรรค และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 เขาลงสมัคร ส.ส.เพียงคนเดียวของพรรคพัฒนาจังหวัด และได้รับเลือกตั้งเป็นสมัยแรก หลังการเลือกตั้งมีการจัดตั้งรัฐบาลของพรรคกิจสังคม โดยพรรคพัฒนาจังหวัดได้เข้าร่วมรัฐบาลด้วย และเขาได้รับแต่งตั้งเป็นที่ปรึกษานายกรัฐมนตรี

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2519 เขาได้ลงสมัครรับเลือกตั้งอีกครั้ง โดยลงสมัครคู่กับ ยุพา อุดมศักดิ์ และได้รับเลือกตั้งทั้ง 2 คน แม้ว่าจะไม่ได้เข้าร่วมรัฐบาลแต่นายวิศาล ก็ได้รับหน้าที่เป็นที่ปรึกษารัฐมนตรีว่าการกระทรวงการคลัง (เสวตร เปี่ยมพงศ์สานต์)

วิศาล สมรสกับนงลักษณ์ ภัทรประสิทธิ์ มีบุตรที่เป็นนักการเมือง คือ ประดิษฐ์ ภัทรประสิทธิ์ อดีตรัฐมนตรี และวินัย ภัทรประสิทธิ์

วิศาล ภัทรประสิทธิ์ เสียชีวิตเมื่อวันที่ 21 ตุลาคม พ.ศ. 2530

## เครื่องราชอิสริยาภรณ์

## อ้างอิง

หมวดหมู่:ชาวไทยเชื้อสายจีน
หมวดหมู่:นักธุรกิจจากจังหวัดพิจิตร
หมวดหมู่:นักการเมืองจากจังหวัดพิจิตร
หมวดหมู่:สมาชิกสภาผู้แทนราษฎรจังหวัดพิจิตร
หมวดหมู่:พรรคพัฒนาจังหวัด
หมวดหมู่:บุคคลจากอำเภอเมืองพิจิตร
หมวดหมู่:มหาเศรษฐีชาวไทย
หมวดหมู่:ผู้ได้รับเครื่องราชอิสริยาภรณ์ ท.ม.
กองพลยานเกราะที่ 7 (แวร์มัคท์)

**กองพลยานเกราะที่ 7** () สมญานาม **กองพลผี** เป็นกองพลยานเกราะของกองทัพบกเยอรมันในสงครามโลกครั้งที่สอง มีส่วนร่วมในยุทธการที่ฝรั่งเศส, การยึดครองฝรั่งเศส และปฏิบัติการบาบารอสซ่า

## การบุกครองฝรั่งเศส
กองพลยานเกราะที่ 7 ภายใต้บัญชาของพลเอกแอร์วีน ร็อมเมิล ได้สร้างชื่อเสียงขจรขจายไว้ในยุทธการที่ฝรั่งเศสด้วยยุทธวิธีบลิทซ์ครีก กองพลร็อมเมิลเป็นทหารเยอรมันหน่วยแรกที่ไปถึงแม่น้ำเมิซบริเวณเมืองเซอด็องในวันที่ 13 พฤษภาคม ค.ศ.1940 โดยมีกองพลของพลเอกกูเดรีอันตามมาถึงในวันเดียวกัน พวกเขาข้ามแม่น้ำได้ในวันที่ 15 พฤษภาคม และรีบพุ่งไปสู่ชายฝั่งช่องแคบอังกฤษในทันที เขาและกูเดรีอันตัดสินใจฝ่าฝืนคำสั่งที่ให้หยุดรอหน่วยอื่น กองพลเขาบุกไปถึงอารัสในวันที่ 20 พฤษภาคม และได้รับชัยชนะในยุทธการที่อารัส ฮิตเลอร์มีคำสั่งลงมาให้หยุดรอในวันที่ 24 พฤษภาคม แต่แล้วร็อมเมิลก็ตัดสินใจบุกต่อจนไปถึงเมืองลีลในวันที่ 27 พฤษภาคม การปิดล้อมลีลดำเนินไปจนถึงวันที่ 31 พฤษภาคม กองทหารฝรั่งเศส 40,000 นายก็ยอมจำนน

## อ้างอิง

หมวดหมู่:กองพลยานเกราะเยอรมัน
โบรุสซีอาดอร์ทมุนท์ในฤดูกาล 2019–20

**[[โบรุสซีอาดอร์ทมุนท์]] ในฤดูกาล 2019–20** เป็นฤดูกาลที่ 111 ในประวัติศาสตร์สโมสรฟุตบอลและเป็นฤดูกาลที่ 44 ติดต่อกัน และเป็นฤดูกาลที่ 53 ของฤดูกาลโดยรวมในระดับลีกสูงสุดของ ฟุตบอลเยอรมัน, บุนเดิสลีกา, ได้รับการเลื่อนชั้นจาก ซไวเทอบุนเดิสลีกานอร์ด ใน 1976. ฤดูกาลนี้เริ่มต้นครอบคลุมตั้งแต่วันที่ 1 กรกฎาคม ค.ศ. 2019 ถึง 30 มิถุนายน ค.ศ. 2020.

## ผู้เล่น

### ข้อมูลผู้เล่น

## การซื้อขายนักเตะ
### ย้ายเข้า

#### การยืมตัว เข้า

### ย้ายออก

#### ปล่อยยืมตัว

## การแข่งขัน

### ภาพรวม

### บุนเดิสลีกา

#### ตารางคะแนน

#### ผลงานโดยรวม

#### ผลงานในแต่ละนัด

#### แมตช์
โปรแกรมการแข่งขันบุนเดิสลีกาได้ประกาศออกมาเมื่อวันที่ 28 มิถุนายน ค.ศ. 2019.

### เดเอ็ฟเบ-โพคาล

### เดเอ็ฟเอ็ล-ซูเพอร์คัพ

### ยูฟ่าแชมเปียนส์ลีก

#### รอบแบ่งกลุ่ม

#### รอบแพ้คัดออก

##### รอบ 16 ทีมสุดท้าย

## สถิติ

### ผู้ทำประตู


อัปเดตล่าสุด: 20 มิถุนายน ค.ศ. 2020


## อ้างอิง

หมวดหมู่:ฤดูกาลแข่งขันโบรุสซีอาดอร์ทมุนท์
ดอร์ทมุนท์
แคว้นแคนเทอร์เบอรี

**แคว้นแคนเทอร์เบอรี** (; ) คือแคว้นหนึ่งของประเทศนิวซีแลนด์ ตั้งอยู่ทางทิศตะวันออกและตอนกลางของเกาะใต้ แคว้นมีพื้นที่ 44,508 ตารางกิโลเมตร มีประชากร 617,700 คน (ค.ศ. 2018) แคว้นก่อตั้งในปี ค.ศ. 1989 ในช่วงปฏิรูปรัฐบาลท้องถิ่นทั่วประเทศ

ไครสต์เชิร์ชเป็นเมืองที่ใหญ่ที่สุดบนเกาะใต้ และเป็นเมืองใหญ่อันดับ 3 ของประเทศ และเป็นที่ตั้งสภาแคว้น ซึ่งมีประชากรร้อยละ 65 ของแคว้นมาจากเมืองนี้

## อ้างอิง

หมวดหมู่:แคว้นของประเทศนิวซีแลนด์
สหภาพสเกตระหว่างประเทศ

**สหภาพสเกตระหว่างประเทศ** () หรือ **ไอเอสยู** (ISU) เป็นองค์กรระหว่างประเทศที่ควบคุมและจัดการแข่งขันกีฬาสเกตน้ำแข็ง ซึ่งรวมถึงสเกตลีลา ประเภทหมู่คณะ (synchoronized skating) สเกตความเร็ว และสเกตความเร็วระยะสั้น ได้ถูกก่อตั้งขึ้นที่เมืองเชเวนนิงเงน (Scheveningen) ประเทศเนเธอร์แลนด์ ในเดือนกรกฎาคม 1892  ทำให้เป็นหนึ่งในสหพันธ์กีฬาที่เก่าแก่ที่สุดแห่งหนึ่ง ปัจจุบันที่ทำการใหญ่ตั้งอยู่ที่เมืองโลซาน ประเทศสวิตเซอร์แลนด์

รายการแข่งขันระดับนานาชาติรายการหลักของโลกซึ่งอยู่ในกำกับดูแลของสหพันธ์สเกตน้ำแข็งนานาชาติมีดังต่อไปนี้ 
* โอลิมปิกฤดูหนาว (Winter Olympic Games) 
* สเกตลีลาชิงแชมป์โลก (World Figure Skating Championships) – ลานแข่งระดับนานาชาติขั้น 1 (ขั้นสูงสุด)
* สเกตลีลากร็องปรีไฟนอล (Grand Prix of Figure Skating Final) – ลานแข่งระดับนานาชาติขั้น 2
* สเกตลีลาชิงแชมป์ยุโรป (European Figure Skating Championships) – ลานแข่งระดับนานาชาติขั้น 3
* สเกตลีลาชิงแชมป์สี่ทวีป (Four Continents Figure Skating Championships) – ลานแข่งระดับนานาชาติขั้น 3
* สเกตลีลาเยาวชนชิงแชมป์โลก (World Junior Figure Skating Championships) – ลานแข่งระดับนานาชาติขั้นเยาวชน

## ข้อแตกต่างระหว่าง ไอเอสยู (ISU) และ ไอเอสไอ (ISI)
สหภาพสเกตระหว่างประเทศ (ไอเอสยู) เป็นผู้จัดการและควบคุมแข่งขันในระดับนักกีฬา ในขณะที่สถาบันสเก็ตน้ำแข็ง หรือ Ice Skating Institute (ISI) เป็นองค์กรนานาชาติที่จัดการแข่งขันในเพื่อความบันเทิงและพักผ่อนหย่อนใจเท่านั้น

## อ้างอิง

หมวดหมู่:องค์กรกีฬา
หมวดหมู่:องค์กรระหว่างประเทศ
หมวดหมู่:สหพันธ์กีฬาระหว่างประเทศ
เกตุ วงศ์กาไสย

**เกตุ วงศ์กาไสย** เป็นอดีตสมาชิกสภาผู้แทนราษฎรจังหวัดมหาสารคาม 1 สมัย สังกัดพรรคอิสระ เป็นอดีตนายกเทศมนตรีเมืองมหาสารคาม 2 สมัย และเป็นอดีตหัวหน้าพรรคอิสระ

## ประวัติ
นายเกตุ วงศ์กาไสย  เกิดเมื่อวันที่ 28 เมษายน พ.ศ. 2453 เคยรับราชการครูในสังกัดกรมอาชีวศึกษา จนได้รับตำแหน่งเป็นครูใหญ่โรงเรียนการช่างมหาสารคาม ระหว่างปี พ.ศ. 2487 ถึงปี พ.ศ. 2494 (ปัจจุบันคือ วิทยาลัยเทคนิคมหาสารคาม)

นายเกตุ วงศ์กาไสย ได้ลงสมัครรับเลือกตั้งเป็นายกเทศมนตรีเมืองมหาสารคาม ในปี พ.ศ. 2499 หลังจากนั้นจึงได้ลาออกไปจดทะเบียนจัดตั้งพรรคการเมือง เมื่อวันที่ 19 ธันวาคม พ.ศ. 2499 โดยมีเขาเป็นหัวหน้าพรรค และนายเรืองยศ ทองโรจน์ เป็นเลขาธิการพรรค และมีสำนักงานใหญ่ตั้งอยู่ที่อำเภอเมืองมหาสารคาม จังหวัดมหาสารคาม

ในการเลือกตั้งสมาชิกสภาผู้แทนราษฎรไทยเป็นการทั่วไป กุมภาพันธ์ พ.ศ. 2500 ได้ ส.ส.จังหวัดมหาสารคาม 2 ที่นั่ง แต่เขาไม่ได้รับเลือก และนายเกตุ ได้รับเลือกตั้งครั้งแรกในการเลือกตั้งสมาชิกสภาผู้แทนราษฎรไทยเป็นการทั่วไป ธันวาคม พ.ศ. 2500 เป็น ส.ส.คนเดียวของพรรค

ต่อมานายเกตุ ได้กลับมาทำงานการเมืองท้องถิ่นอีกครั้ง โดยการลงสมัครรับเลือกตั้งเป็นนายกเทศมนตรีเมืองมหาสารคาม โดยดำรงตำแหน่งระหว่างปี พ.ศ. 2511-2513 และร่วมจัดตั้งพรรคสังคมชาตินิยม ในปี พ.ศ. 2518

## เครื่องราชอิสริยาภรณ์

## อ้างอิง

หมวดหมู่:ครูชาวไทย
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดมหาสารคาม
หมวดหมู่:นายกเทศมนตรีในจังหวัดมหาสารคาม
หมวดหมู่:หัวหน้าพรรคการเมืองในประเทศไทย
หมวดหมู่:พรรคสังคมชาตินิยม
หมวดหมู่:ผู้ได้รับเครื่องราชอิสริยาภรณ์ บ.ช.
หมวดหมู่:บุคคลในประวัติศาสตร์ไทย พ.ศ. 2475–2516
ดินแดนครัสโนดาร์

**ดินแดนครัสโนดาร์** (, ) เป็นหนึ่งในหน่วยองค์ประกอบของประเทศรัสเซีย (ดินแดน) ในเขตสหพันธ์ใต้ เมืองหลวงคือ ครัสโนดาร์ ถือเป็นหน่วยองค์ประกอบของประเทศรัสเซียที่มีประชากรมากเป็นอันดับ 3 โดยมีประชากร 5,226,647 คน (ค.ศ. 2010)

## อ้างอิง

### ข้อมูล
*
*
*
*

## แหล่งข้อมูลอื่น

* Official website of Krasnodar Krai  

หมวดหมู่:ดินแดนของประเทศรัสเซีย
หมวดหมู่:ดินแดนครัสโนดาร์
แคว้นตาราปากา

**ตาราปากา** (, ) เป็นหนึ่งในสิบหกแคว้นของประเทศชิลี อยู่ติดกับแคว้นอาริกาและปารินาโกตาทางทิศเหนือ ติดกับแคว้นโอรูโรของประเทศโบลิเวียทางทิศตะวันออก ติดกับแคว้นอันโตฟากัสตาทางทิศใต้ และติดกับมหาสมุทรแปซิฟิกทางทิศตะวันตก เมืองหลักซึ่งเป็นเมืองท่าคืออิกิเก

พื้นที่ส่วนใหญ่ของแคว้น ในอดีตอยู่ในจังหวัดตาราปากาของประเทศเปรู ซึ่งชิลีได้เข้าครอบครองภายใต้สนธิสัญญาอังกอน ค.ศ. 1883 ช่วงสงครามมหาสมุทรแปซิฟิก (ค.ศ. 1879–1884) ในอดีตแคว้นมีเศรษฐกิจที่สำคัญคือการทำเหมืองดินประสิว แต่จากนั้นหลายเหมืองก็ร้างไป แต่ก็ยังสามารถพบเห็นได้บ้างในแคว้น

## อ้างอิง


ตาราปากา
เอรีแวลตู เอมีลียานู ดา ซิลวา

**เอรีแวลตู เอมีลียานู ดา ซิลวา** (; 1 ตุลาคม ค.ศ. 1988 – ) หรือที่รู้จักในชื่อ **เอรีแวลตู** เป็นนักฟุตบอลชาวบราซิล ผู้ทำหน้าที่ในตำแหน่งสไตรเกอร์ โดยล่าสุดเล่นให้กับอ่างทอง ในไทยลีก 3

## เกียรติประวัติ
### สโมสร
;มหาสารคาม สามใบเถา
* ชนะเลิศไทยลีก 3 โซนภาคตะวันออกเฉียงเหนือ: 2565–66

## อ้างอิง

## แหล่งข้อมูลอื่น
* 

หมวดหมู่:นักฟุตบอลชาวบราซิล
หมวดหมู่:กองหน้าฟุตบอล
หมวดหมู่:ผู้เล่นในปรีไมราลีกา
หมวดหมู่:ผู้เล่นในลีกาปูร์ตูกัลโดยช์
หมวดหมู่:ผู้เล่นสโมสรฟุตบอลชัยนาท ฮอร์นบิล
หมวดหมู่:ผู้เล่นสโมสรฟุตบอลราชนาวี
หมวดหมู่:ผู้เล่นสโมสรฟุตบอลนครศรีฯ ยูไนเต็ด
หมวดหมู่:บุคคลจากรัฐเปร์นังบูกู
หมวดหมู่:ผู้เล่นในไทยลีก 2
หมวดหมู่:ผู้เล่นในไทยลีก 3
หมวดหมู่:ผู้เล่นสโมสรฟุตบอลอาร์มี่ ยูไนเต็ด
หมวดหมู่:ผู้เล่นสโมสรฟุตบอลเชียงใหม่ ยูไนเต็ด
หมวดหมู่:ผู้เล่นสโมสรฟุตบอลอุดร ยูไนเต็ด
หมวดหมู่:ผู้เล่นสโมสรฟุตบอลพัทยา ยูไนเต็ด (ก่อตั้ง พ.ศ. 2566)
หมวดหมู่:ผู้เล่นสโมสรฟุตบอลมหาสารคาม
หมวดหมู่:ผู้เล่นสโมสรฟุตบอลแพร่ ยูไนเต็ด